കോവിഡ്രാജ്യത്തെ പകുതിയിലധികവും കേസുകള് കേരളത്തില് രാജ്യത്ത് ദിനംപ്രതിയുള്ള കോവിഡ് കേസുകളുടെ എണ്ണത്തില് കുറവുണ്ടെങ്കിലും കേരളത്തില് കോവിഡ് കേസുകള് എണ്ണം വര്ദ്ധിക്കുന്ന സാഹചര്യമാണ് നിലവില് ഉള്ളത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്നലെ രാജ്യത്ത് 30,941 പേര്ക്കാണ് കോവിഡ് സ്വീകരിച്ചത്. കഴിഞ്ഞദിവസം 40,000 ന് മുകളിലായിരുന്നു കോവിഡ് രോഗികള്. പകുതിയിലധികവും ഉള്ളത് കേരളത്തിലാണ്. ഇന്നലെ കേരളത്തില് 19, 622 പേര്ക്കാണ് രോഗം സ്ഥിരീകരിച്ചത്. ഞായറാഴ്ച പരിശോധയുടെ എണ്ണം കുറഞ്ഞതാണ് കേസുകളുടെ എണ്ണത്തില് കുറവുണ്ടാകാന് കാരണമെന്നാണ് റിപ്പോര്ട്ട്. ഇന്നലെ 350 പേരാണ് കോവിഡ് ബാധിച്ച് മരിച്ചത്. ഇതോടെ മരണസംഖ്യ 4, 38,560 ആയി ഉയര്ന്നു. നിലവില് 3,70, 640 പേരാണ് ചികിത്സയില് കഴിയുന്നത്. 24 മണിക്കൂറിനിടെ 36,225 പേരാണ് രോഗമുക്തി നേടിയത്. രോഗമുക്തരുടെ ആകെ എണ്ണം 3,19,59,644 ആയി ഉയര്ന്നു.സജീവമായ കേസുകളില് ഒരാഴ്ചയ്ക്ക് ശേഷം, ചൊവ്വാഴ്ചയും സ്ഥിതി ആശങ്കാജനകമായി തുടരുന്നു. സര്ക്കാരിന്റെ പുതിയ ഡാറ്റ കാണിക്കുന്നത് ഇന്ത്യയില് നിലവില് 3,70640 സജീവ കൊറോണ വൈറസ് കേസുകളുണ്ടെന്നാണ്. ഒരു ദിവസം കൊണ്ട് 5,684 സജീവ കേസുകളുടെ വര്ദ്ധനവ് രേഖപ്പെടുത്തിയിട്ടുണ്ടെന്ന് ഡാറ്റ കാണിക്കുന്നു.അതേസമയം ദേശീയ തലസ്ഥാനമായ ന്യൂഡല്ഹിയിലും രാജ്യത്തെ മറ്റ് പല നഗരങ്ങളിലും നാളെ മുതല് സ്കൂളുകളും മറ്റ് വിദ്യാഭ്യാസ സ്ഥാപനങ്ങളും വീണ്ടും തുറക്കും.